কারক্রস মরুভূমি
কারক্রস মরুভূমি, কানাডার ইউকনের কারক্রস শহরের উত্তরে ক্লোনডাইক মহাসড়কের পূর্ব প্রান্ত ঘেষে অবস্থিত। কারক্রস মরুভূমির আয়তন প্রায় ২.৬ বর্গকিলোমিটার (১.০ বর্গমাইল) , বা ২৫৯ হেক্টর (৬৪০ একর)। প্রায়ই "বিশ্বের সবচেয়ে ছোট মরুভূমি" হিসাবে বিবেচিত হলেও এটি মূলত উত্তর মেরু অঞ্চলের হিমবাহ হ্রদ শুকিয়ে যাওয়ার পর হ্রদের তলদেশের পলিকণার উম্মুক্ত বালির স্তুপ। এর দক্ষিণে সামান্য দূরত্বে কারক্রস শহর ও নারেস হ্রদ অবস্থিত। ইউকন সরকার ১৯৯২ সালে কারক্রস মরুভূমিকে একটি 'সংরক্ষিত অঞ্চল' করার প্রচেষ্টা চালিয়েছে, কিন্তু স্থানীয়দের বিরোধিতার কারণে ব্যর্থ হয়েছে। স্থানীয়রা বিনোদনমূলক উদ্দেশ্যে বালিয়াড়িকে ব্যবহার করে।